KOMISSION PÄÄTÖS,

tehty 2 päivänä lokakuuta 2007,

yhteisen mallin laatimisesta tietojen toimittamista varten pysyviä orgaanisia yhdisteitä koskevan Euroopan parlamentin ja neuvoston asetuksen (EY) N:o 850/2004 mukaisesti

(tiedoksiannettu numerolla K(2007) 4409)

(2007/639/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (1) ja erityisesti sen 12 artiklan 4 kohdan,

sekä katsoo seuraavaa:

Asetuksen (EY) N:o 850/2004 12 artiklan mukaan jäsenvaltioiden on toimitettava komissiolle säännöllisesti erilaisia tietoja.

ON TEHNYT TÄMÄN PÄÄTÖKSEN:

1 artikla

Jäsenvaltioiden on toimitettava komissiolle asetuksen (EY) N:o 850/2004 12 artiklan 1, 2 ja 3 kohdassa edellytetyt tiedot tämän päätöksen liitteessä vahvistetun mallin mukaisesti.

2 artikla

Tämä päätös on osoitettu kaikille jäsenvaltioille.

(1) EUVL L 158, 30.4.2004, s. 7, oikaisu EUVL L 229, 29.6.2004, s. 5.

(2) EYVL 196, 16.8.1967, s. 1. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2006/121/EY (EUVL L 396, 30.12.2006, s. 850).

LIITE

Malli tietojen toimittamiseksi pysyvistä orgaanisista yhdisteistä annetun asetuksen (EY) N:o 850/2004 12 artiklan mukaisesti

A- Vuosittainen kertomus tuotannon ja markkinoille saattamisen valvonnasta (12 artiklan 2 kohta)

I jakso: Yleiset tiedot

1. Jäsenvaltio:

2. Yhteyshenkilön nimi ja asema:

3. Laitoksen täydellinen nimi:

4. Postiosoite:

5. Puhelin:

6. Faksi:

7. Sähköpostiosoite:

8. Kertomuksen päivämäärä (pp/kuukausi/vvvv):

II jakso: Tuotannon ja markkinoille saattamisen valvonta

1. Asetuksen (EY) N:o 850/2004 liitteessä I tai II (jäljempänä ”liite I tai II”) lueteltujen aineiden tuotanto

1.1 Vuosi, jota kertomus koskee:

1.2 Onko liitteessä I tai II lueteltuja kemikaaleja tuotettu jäsenvaltiossanne tämän kertomuksen kattamana aikana? (Kyllä/Ei)

1.2.1 Jos vastaus kohdan 1.2 kysymykseen on ”Kyllä”, ilmoittakaa aineen (aineiden) nimi ja vastaava(t) tuotantomäärä(t) (kilogrammoina).

2. Liitteessä I tai II lueteltujen aineiden markkinoille saattaminen

2.1 Vuosi, jota kertomus koskee:

2.2 Onko liitteessä I tai II lueteltuja kemikaaleja saatettu jäsenvaltiossanne markkinoille tai viety jäsenvaltiostanne tämän kertomuksen kattamana aikana? (Kyllä/Ei)

2.2.1 Jos vastaus kohdan 2.2 kysymykseen on ”Kyllä”, mainitkaa aineen (aineiden) nimi ja vastaava(t) vienti- ja/tai markkinoille saatettu (saatetut) määrä(t) (kilogrammoina). Jos kyse on viennistä tai tuonnista, mainitkaa vienti- tai tuontimaa(t).

B- Joka kolmas vuosi toimitettava kertomus asetuksen (EY) N:o 850/2004 soveltamisesta (12 artiklan 1 ja 3 kohta)

I jakso: Yleiset tiedot

1. Jäsenvaltio:

2. Yhteyshenkilön nimi ja asema:

3. Laitoksen täydellinen nimi:

4. Postiosoite:

5. Puhelin:

6. Faksi:

7. Sähköpostiosoite:

8. Kertomuksen päivämäärä (pp/kuukausi/vvvv):

II jakso: Varastot

1. Onko jäsenvaltiossanne ilmoitettuja varastoja, jotka sisältävät liitteessä I tai II lueteltuja aineita, joiden käyttö on sallittua? (Kyllä/Ei)

1.1 Jos vastaus kohdan 1 kysymykseen on ”Kyllä”, mainitkaa aineen (aineiden) nimi. Eritelkää jokaisesta mainitusta aineesta jokaisen varaston osalta vuosi, jona se todettiin, sen laatu, sen sisältämä määrä mainittua ainetta (% tai mg/kg), sen määrä (kg), sen sijainti ja sen hoitamiseksi toteutetut toimenpiteet.

2. Onko jäsenvaltiossanne ilmoitettuja varastoja, jotka sisältävät liitteessä I tai II lueteltuja aineita, joiden käyttö ei ole sallittua? (Kyllä/Ei)

2.1 Jos vastaus kohdan 2 kysymykseen on ”Kyllä”, mainitkaa aineen (aineiden) nimi. Eritelkää jokaisesta mainitusta aineesta jokaisen varaston osalta vuosi, jona se todettiin, sen laatu, sen sisältämä määrä mainittua ainetta (% tai mg/kg), sen määrä (kg), sen sijainti ja sen hoitamiseksi toteutetut toimenpiteet.

III Jakso: Päästöjen vähentäminen, minimointi ja poistaminen

1. Onko jäsenvaltiossanne laadittu asetuksen (EY) N:o 850/2004 liitteessä III (jäljempänä ’liite III’) lueteltuja aineita koskeva toimintasuunnitelma? (Kyllä/Ei)

1.1 Jos vastaus kohdan 1 kysymykseen on ”Ei”, ilmoittakaa syy tähän.

1.2 Jos vastaus kohdan 1 kysymykseen on ”Kyllä”, mainitkaa sen aineen (niiden aineiden) nimi, jonka (joiden) osalta on olemassa päästötietoja. Ilmoittakaa jokaisen mainitun aineen osalta, mihin kategoriaan kuuluvia päästötietoja on olemassa (esimerkiksi ilma, vesi, maaperä). Ilmoittakaa jokaisen mainitun kategorian osalta päästöjen määrä yksikössä g TEQ/vuosi (WHO-TEF (1) 2005) tai kg/vuosi.

2. Onko jäsenvaltiossanne laadittu toimenpiteitä liitteessä III lueteltujen aineiden lähteiden tunnistamiseksi? (Kyllä/Ei)

2.1 Jos vastaus kohdan 2 kysymykseen on ”Kyllä”, kuvailkaa laadittuja toimenpiteitä.

3. Onko jäsenvaltiossanne laadittu toimenpiteitä liitteessä III lueteltujen aineiden lähteiden luonnehtimiseksi? (Kyllä/Ei)

3.1 Jos vastaus kohdan 3 kysymykseen on ”Kyllä”, kuvailkaa laadittuja toimenpiteitä.

4. Onko jäsenvaltiossanne laadittu toimenpiteitä liitteessä III lueteltujen aineiden lähteiden minimoimiseksi? (Kyllä/Ei)

4.1 Jos vastaus kohdan 4 kysymykseen on ”Kyllä”, kuvailkaa laadittuja toimenpiteitä.

IV jakso: Täytäntöönpanosuunnitelmat

1. Onko jäsenvaltiossanne laadittu kansallinen täytäntöönpanosuunnitelma pysyviä orgaanisia yhdisteitä koskevan Tukholman yleissopimuksen 7 artiklan mukaisesti? (Kyllä/Ei)

1.1 Jos vastaus kohdan 1 kysymykseen on ”Ei”, ilmoittakaa syy tähän.

1.2 Jos vastaus kohdan 1 kysymykseen on ”Kyllä”, ilmoittakaa päivämäärä(t), jolloin se on toimitettu Tukholman yleissopimuksen sihteeristölle, komissiolle ja muille jäsenvaltioille.

1.2.1 Annettiinko kansalaisille mahdollisuuksia osallistua varhaisessa vaiheessa ja tehokkaasti kansallisen täytäntöönpanosuunnitelmanne kehittämiseen? (Kyllä/Ei)

1.2.1.1 Jos vastaus kohdan 1.2.1 kysymykseen on ”Ei”, ilmoittakaa syy tähän.

1.2.1.2 Jos vastaus kohdan 1.2.1 kysymykseen on ”Kyllä”, kuvailkaa lyhyesti millä tavoin.

V jakso: Valvonta

1. Onko jäsenvaltiossanne laadittu dioksiinien, furaanien ja PCB-yhdisteiden esiintymistä ympäristössä koskeva valvontaohjelma? (Kyllä/Ei)

1.1 Jos vastaus kohdan 1 kysymykseen on ”Ei”, ilmoittakaa syy tähän.

1.2 Jos vastaus kohdan 1 kysymykseen on ”Kyllä”, mainitkaa sen aineen (niiden aineiden) nimi, jonka (joiden) osalta on olemassa valvontatietoja. Ilmoittakaa jokaisen mainitun aineen ja jokaisen valvontaohjelman osalta valvontaohjelman toteutusaika ja tavoitteet, näytteenottopaikkojen laji (esimerkiksi erityisen saastuneet alueet, onnettomuudet, taustatilanne), maantieteellinen sijainti, sovellettu analyysimenetelmä, mistä ympäristön osasta näytteet otetaan, määritetyt arvot (keskiarvo, mediaani, enimmäisarvo, vähimmäisarvo, näytteiden lukumäärä) sekä miten nämä tiedot ovat saatavissa.

VI jakso: Tietojen vaihto

1. Onko jäsenvaltiossanne otettu käyttöön menetelmä tietojen vaihtamiseksi? (Kyllä/Ei)

1.1 Jos vastaus kohdan 1 kysymykseen on ”Ei”, ilmoittakaa syy tähän.

1.2 Jos vastaus kohdan 1 kysymykseen on ”Kyllä” ja menetelmä tietojen vaihtamiseksi ei sisälly kansalliseen täytäntöönpanosuunnitelmaanne, kuvailkaa sitä.

2. Onko jäsenvaltiossanne toteutettu toimenpiteitä pysyviin orgaanisiin yhdisteisiin liittyvien tiedotusohjelmien edistämiseksi ja parantamiseksi? (Kyllä/Ei)

2.1 Jos vastaus kohdan 2 kysymykseen on ”Ei”, ilmoittakaa syy tähän.

2.2 Jos vastaus kohdan 2 kysymykseen on ”Kyllä”, kuvailkaa toteutettuja toimenpiteitä.

3. Onko jäsenvaltiossanne toteutettu toimenpiteitä pysyviin orgaanisiin yhdisteisiin liittyvän kansalaisille suunnatun tiedotuksen edistämiseksi ja parantamiseksi?

3.1 Jos vastaus kohdan 3 kysymykseen on ”Ei”, ilmoittakaa syy tähän.

3.2 Jos vastaus kohdan 3 kysymykseen on ”Kyllä”, kuvailkaa toteutettuja toimenpiteitä.

4. Onko jäsenvaltiossanne toteutettu toimenpiteitä, joilla edistetään ja helpotetaan työntekijöiden, tieteenharjoittajien, opettajien ja teknisen henkilökunnan sekä johdon kouluttamista pysyviin orgaanisiin yhdisteisiin liittyvissä asioissa?

4.1 Jos vastaus kohdan 4 kysymykseen on ”Ei”, ilmoittakaa syy tähän.

4.2 Jos vastaus kohdan 4 kysymykseen on ”Kyllä”, kuvailkaa toteutettuja toimenpiteitä.

VII jakso Tekninen apu

1. Onko jäsenvaltionne antanut toiselle maalle (toisille maille) teknistä ja taloudellista apua, jonka tavoitteena on kehittää ja vahvistaa maan mahdollisuuksia täyttää pysyviä orgaanisia yhdisteitä koskevan Tukholman yleissopimuksen mukaiset velvoitteet? (Kyllä/Ei)

1.1 Jos vastaus kohdan 1 kysymykseen on ”Ei”, ilmoittakaa syy tähän.

1.2 Jos vastaus kohdan 1 kysymykseen on ”Kyllä”, mainitkaa maan (maiden) nimi ja avun laatu.

VIII jakso: Seuraamukset

1. Seuraamukset

1.1 Miten jäsenvaltiossanne on säädetty seuraamuksista, joita sovelletaan asetuksen (EY) N:o 850/2004 säännösten rikkomiseen?

1.2 Miten on varmistettu, että seuraamuksia koskevat säännöt pannaan täytäntöön?

2. Menettely rikkomustapauksessa

2.1 Onko jäsenvaltiossanne käynnistetty rikkomisesta johtuva menettely asetuksen (EY) N:o 850/2004 säännösten rikkomisen vuoksi? (Kyllä/Ei)

2.2 Jos vastaus kohdan 2.1 kysymykseen on ”Kyllä”, täsmentäkää, mitä artiklaa rikottiin, kuvailkaa lyhyesti rikkomusta ja ilmoittakaa, mikä seuraamus säännöksen rikkojalle määrättiin.

(1) Maailman terveysjärjestön toksisuusekvivalenssikertoimet polyklooratuille dibentso-para-dioksiineille ja dibentsofuraaneille sekä koplanaarisille polyklooratuille bifenyyleille.